wickkiey/tamil-wikipedia-chunked huggingface dataset:
# உடற்கூற்றியல்

## வரலாறு

, *Anathomia*, 1541]]  
- கி.மு. 2500 ல் எகிப்தியர்கள் மனிதனின் உடலைப் பற்றி நன்கு அறிந்திருந்தனர். அவர்கள் இறந்த உடலைப் பிரமிடுகளுக்குள்ளாக நன்கு பாடம் செய்து பதப்படுத்தி வைத்திருந்தனர். அதற்கு "மம்மிக்கள்" என்று பெயரிட்டனர். இதற்கென உள்ளுறுப்புகளை அறுவை செய்து நீக்கிவிட்டுப் தனிதனிக் குடுவைகளில் பாதுகாப்புச் செய்தனர். இவர்கள் அறுவைச் சிகிச்சையிலும், உடைந்த எலும்புகளை சரிசெய்வதிலும் திறன் பெற்றிருந்தனர்.
- கி.மு.1600ல் உடற்கூறியல் ஆய்வு பற்றி **எட்வின் ஸ்மித் பாப்பிரஸ் அறுவையியல்** நூலில் குறிப்புகள் உள்ளன. இந்நூலின் வழியாக, இதயத்திலிருந்து வரும் நாளங்கள் (கதுப்புகள்), கல்லீரல், மண்ணீரல், சிறுநீரகம், மூளை நரம்பு, கருப்பை, சிறுநீர்ப்பை, இரத்த நாளங்கள் போன்றவை இதயத்தின் ஒரு கதுப்புடன் இணைவதாகவும், மேலும் பிற கதுப்புகள், நாசி, கோழை, "மரண நாடி" எனவும் "உயிர் நாடி" எனவும் செயல்படுவதாக விவரிக்கப்பட்டுள்ளன.
- கி.மு 1550ல், **எபர்ஸ் பாபிரஸ்** நூல் இதய ஆய்வை, சிறிது விரிவாகவும், இதய நாளங்கள், இரத்த வழங்கல் மையமாக உள்ளதாகவும் ஆய்ந்துள்ளது. எகிப்தியர்கள் சிறுநீரகங்கள் செயல்பாடு பற்றி சிறிதளவு அறிந்திருந்தனர். மேலும் இரத்தம், கண்ணீர், சிறுநீர் மற்றும் விந்து, முதலியவை நாளங்களைக் கொண்டிருப்பதாகக் குறித்தனர்.
- கி.மு.500-491 ஆண்டுகளில் இந்தியாவில் சுஸ்சுதா, கண்புறை அறுவைச் சிகிச்சை செய்தனர்.
- அறுவைச் சிகிச்சை முறைகளைப் பற்றி கி.பி. முதல் நூற்றாண்டில் செல்சஸ் என்னும் ரோம மருத்துவர் ஒரு நூலை வெளியிட்டார்.
- கி.பி. 1543 புத்தக வெளியீட்டில் ஒரு முக்கிய ஆண்டு. இவ்வாண்டில் உள்ளுறுப்பமைப்பியல் பற்றித் துல்லியமாக எழுதிய ஒரு புத்தகத்தை அன்டிரியஸ் வெசாலியஸ் என்பவர் வெளியிட்டார்.
- 1628ல் வில்லியம் ஹார்வி இதயம் இரத்தக் குழாய்களின் செயல்பாட்டினை விளக்கினார். இக்கண்டுபிடிப்புகளைத் தொடர்ந்து உடலின் பல்வேறு உறுப்புகளைப் பற்றிய அனைத்துச் செல்களின் மூலக்கூறு கட்டமைப்பு பற்றியும் அறிந்து கொள்ளும் முயற்சியில் ஈடுபட்டனர்.
- 1858ல் **கிரேயின் உள்ளுறுப்பமைப்பியல்** - மனித உள்ளுறுப்புகள் தொடர்பாகப் பல புத்தகங்கள் வெளியிடப்பட்டிருந்தாலும் ஹென்றி கிரே அவர்களால் எழுதப்பட்ட *உடற்கூற்றியல் : விளக்கமும், அறுவை சிகிச்சையும்* எனும் நூல் சிறப்பானதாக உள்ளது. இந்நூலின் முதல் பதிப்பு ஆகஸ்ட் 1858ல் வெளியானது. தொடர்ந்து 145 ஆண்டுகளாக இந்நூல் பதிப்பில் உள்ளது. அண்மையில் 2000வது ஆண்டில் விரிவான 38வது பதிப்பு வெளியிடப்பட்டுள்ளது. ஹென்றி கிரே, இங்கிலாந்தில், வின்ட்சான் எனும் இடத்தில் 1827ல் பிறந்தவர். 1861 வரை வாழ்ந்த இவர் இலண்டனில் புனித ஜார்ஜ் மருத்துவமனைக் கல்லூரியில் மிகச் சிறந்த மாணவராக விளங்கியவர்.
# உடற்கூற்றியல்

## உடற்கூற்றியல் வகைப்பாடு

- ஒப்பீட்டு உடற்கூற்றியல் : இருவேறு உயிரினங்களின் உள்ளமைப்பை ஒப்பிட்டு அறியும் அறிவியல் உடற்கூற்றியல் ஆகும்
- வளர்ச்சி உடற்கூறியல்,
- நுண்ணோக்கிசார் உடற்கூற்றியல் : நுண்நோக்கியைப் பயன்படுத்தி, மிகச்சிறிய, கண்ணுக்குப் புலப்படாத அளவிலான அமைப்புக்களைப் பற்றி அறிதல் நுண்நோக்கிசார் உடற்கூற்றியல் ஆகும்.  
உயிரணுக்களின் தொகுப்பு திசுக்கள் எனப்படும். உயிரணுக்கள், இழையங்களின் உடற்கூற்றியலைப் பற்றி முறையே உயிரணுவியல், திசுவியல் மூலம் அறியலாம்.  
தாவர மற்றும் விலங்குகளின் திசுக்கள் அவற்றின் செயல் மற்றும் அமைப்புகளுக்கு ஏற்ப மாறுபடுகின்றன. விலங்குகள், பல உயிரணுக்களைக்கொண்டும், ஒவ்வொரு உயிரினத்தொகுப்பும் தனிச்சிறப்பு வாய்ந்த பணிகளையும் திறம்படச் செய்கின்றன. இழையங்கள், பெரும்பாலான முதுகெலும்பற்ற உயிரிகளில் புறவணியிழையம் (எபிதீலியல் திசு), மற்றும் இணைப்புத் திசு என்ற இரு கூறுகளைக் கொண்டுள்ளன. மேற்புறமமைந்துள்ள உடற்கூடு தோலிழமத்தால் ஆனது.
# உடற்கூற்றியல்

## விலங்கு இழையங்களின் வகைகள்

விலங்குகளின் இழையங்கள் அடிப்படையில் நான்கு வகைக்குள் அடங்குகின்றன. அவையாவன:
- புறவணியிழையம் (Epithelium)
- இணைப்பிழையம் அல்லது தொடுப்பிழையம்
- தசையிழையம்
- நரம்பிழையம்
முதுகெலும்பற்றவைகளில் கனிம இழையமும் ஒரு வகையாகவுள்ளது.
# உடற்கூற்றியல்

## விலங்கு இழையங்களின் வகைகள்

### புறவணியிழையம்

புறவணியிழையம் உடல் உறுப்புகளின் உள், புறச்சவ்வுப் பகுதிகளில் அரணாக விளங்குகிறது. இவ்விழையம் உறுப்புக்களின் புற உறையாகவும், உடலகத்தே உள்ள குழிகள், காற்றுத்துளைகள், இனப்பெருக்கப் பாதைகள், குருதிக்கலன்கள் போன்றவற்றின் அக உறையாகவும் விளங்குகின்றது. அதாவது உடலின் வெளிப்புற மேற்பரப்பையும், உட்புற மேற்பரப்பையும் போர்த்துக் காணப்படுகிறது. இது ஒருகலப்படையாலானதாகவோ, அல்லது பல்கலப்படையாலானதாகவோ இருக்கும்.
# உடற்கூற்றியல்

## விலங்கு இழையங்களின் வகைகள்

### புறவணியிழையம்

#### புறவணியிழையத்தின் வகைகள்

- எளிய செதின் மேலணி (Simple Squamous),
- எளிய கனவடிவ மேலணி (Simple Cuboidal),
- எளிய கம்ப மேலணி (Simple Columnar),
- கம்ப போலிப்படை மேலணி (Pseudostratified Columnar Epithelium),
- படைகொண்ட செதின் மேலணி (Stratified Squamous Epithelium),
- படை கொண்ட கனவடிவ மேலணி(Stratified Cuboidal Epithelium),
- நிலைமாறும் மேலணி (Transitional Epithelium).
# உடற்கூற்றியல்

## விலங்கு இழையங்களின் வகைகள்

### புறவணியிழையம்

#### புறவணியிழையத்தின் முக்கியப் பணிகள்

- உராய்விலிருந்து பாதுகாத்தல்
- அகத்துறிஞ்சல்
- கதிரியக்க விளைவு, நஞ்சு, நோய்க்கிருமிகள், போன்றவற்றிலிருந்து பாதுகாப்பு
- சீதத்தை சுரத்தல் மற்றும் கடத்தல்
- சிறுநீர்க் கொள்பையின் கொள்ளளவு மாற்றம்
- அகச்சுரப்பு நீரினை அகச்சுரப்பிகளிலிருந்து சுற்றோட்டத் தொகுதிக்கு கடத்தல்.
- புலனறிதலுக்கு உதவல்.
# உடற்கூற்றியல்

## விலங்கு இழையங்களின் வகைகள்

### இணைப்பிழையம்

வெவ்வேறு வகையான இழையங்களை இணைப்பதால் இவ்விழையம், இணைப்பிழையம் எனப்படுகிறது. கொழுப்பிழையம், நாரிழையம், எலும்பு, கசியிழையம் போன்றன முக்கியமான இணைப்பிழையங்களாகும்.
# உடற்கூற்றியல்

## விலங்கு இழையங்களின் வகைகள்

### இணைப்பிழையம்

#### இணைப்பிழைய வகைகள்

- இணைநாரிழைகள் (Collagenous Fibre) – எலும்புத் தசைகளை மற்ற இழையங்கள் மூலம் உறுப்புகளுடன் இணைக்கின்றன. இவை தசை நார்கள், தோல், கார்னியா, எலும்பு, குருதிக்குழாய்கள், குடல் நாளம் போன்ற உறுப்புகளில் காணப்படுகின்றன. இது ஆல்ஃபா பாலிபெப்டைடு சங்கிலி மூலக்கூறுகளால் ஆனது.
- நெகிழ் (அ) மீண்ம நாரிழைகள் (Elastic Fibre) - நெகிழ் தன்மை கொண்ட இவ்விழைகள் தமனியை நுரையீரலுடன் மீள் சுருளடைவதற்கு உதவுகின்றன. எலாஸ்டின் எனும் நெகிழ் புரதத்தாலான இது உயிரணுக்களின் புறப்பொருளில் அமந்துள்ளது.
- நுண்வலை நாரிழைகள் (Reticular Fibre) – உயிரணுக்கள் சாரமமைக்க இந்நுண்வலை நாரிழைகள் உதவுகின்றன. இவை தசைநார்-III புரத வகையால் ஆனது. இவை எலும்பு மச்சை, கல்லீரல், நிணநீர் உறுப்புகளில் அமைந்துள்ளன.
# உடற்கூற்றியல்

## விலங்கு இழையங்களின் வகைகள்

### இணைப்பிழையம்

#### இணைப்பிழையத்தின் முக்கியப் பணிகள்

- உறுப்புகளின் நெகிழ்த்தன்மைக்கு உதவுகிறது.
- புறவிசைகளினால் உறுப்புகள் சேதமடையாமல் பாதுகாக்கிறது.
- உறுப்புகளை இணைக்கும் பாலமாகத் திகழ்கிறது.
# உடற்கூற்றியல்

## விலங்கு இழையங்களின் வகைகள்

### தசை இழையம்

தசைகளின் சுருங்கி விரியும் தன்மைக்கும், உடலுறுப்புகளின் அசைவிற்கும் உதவும் இழையம் ஆகும்.
# உடற்கூற்றியல்

## விலங்கு இழையங்களின் வகைகள்

### தசை இழையம்

#### தசையிழைய வகைகள்

- எலும்புத்தசையிழை (அ) வன்கூட்டுத்தசையிழை
- வழவழப்பான தசையிழை (அ) மென்தசையிழை
- இதயத் தசையிழை
# உடற்கூற்றியல்

## விலங்கு இழையங்களின் வகைகள்

### நரம்பிழையம்

நரம்பு மண்டலம் சார்ந்த தசையிழைகள். உடலின் பல்வேறு பகுதிகளுக்கும் மின் வேதிசமிக்ஞைகளைக் கடத்தும் நரம்பணுக்களின் தொகுதி நரம்பிழையமாகும்.
# உடற்கூற்றியல்

## தாவரத்திசுக்களின் வகைகள்

தாவர இழையங்கள் தோற்ற அமைப்பின் படி புறத்தோல், கலனியிழையம், அடியிழையம் என மூவகைப்படும்.
அவற்றின் தன்மையின் அடிப்படையில் பிரியிழையம் (அ) நிரந்தர இழையம் என இரு வகைப்படும்.
- பிரியிழையம் (அ) ஆக்குத் திசுக்கள்
- நுனிப்பிரியிழையம் (அ) நுனி ஆக்குத் திசுக்கள்
- இடைப்பிரியிழையம் (அ) இடை ஆக்குத் திசுக்கள்
- பக்கப்பிரியிழையம் (அ) பக்க ஆக்குத்திசுக்கள்
- நிரந்தர இழையம் (அ) நிலைத்த திசுக்கள்
- எளிய நிரந்தர இழையம்
- புடைக்கலவிழையம் (அ) பாரன்கைமா
- பச்சையவியம் (அ) கோலன்கைமா
- வல்லருகுக்கலவிழையம் (அ) ஸ்கிளிரென்கைமா - நார்கள், வன்கலங்கள்
- புறத்தோல் (அ) எபிடெர்மிஸ்
- காற்றுக்கலவிழையம் (அ) ஏரன்கைமா
- ஒட்டுக்கலவிழையம் (அ) குலோயன்கைமா
- கூட்டு நிரந்தர இழையம் (அ) கூட்டுத்திசுக்கள்
- காழ் (அ) சைலம்
- உரியம் (அ) ஃப்ளோயம்
# உடற்கூற்றியல்

## முதுகெலும்பற்றவற்றின் உடற்கூற்றியல்

உயிரின வகைப்பாட்டின்படி முந்தைய ஒற்றையணு உயிரிகள் முதல் கணுக்காலிகள், மெல்லுடலிகள் வரை முதுகெலும்பற்றவையாகவே உள்ளன. ஒற்றையணு உயிரிகள் நகரிழைகள் (சிலியா), போலிக்கால்கள் (சூடபோடியம்) மூலம் இடம் பெயறுகின்றன. உணவானது உயிரணு விழுங்கல் முறை மூலமும், எரிசக்தி தேவைகள் ஒளிச்சேர்க்கை மூலமும் பெறப்படுகின்றன. செல் அகவங்கூடு அல்லது புற உடற்கூடு போன்றவை புறச்சட்டகம் போன்று ஆதரவு அளிக்கின்றன. சில முந்தைய ஒற்றையணு உயிரிகள் பன்மடங்கு காலனிகளை அமைக்கும் திறனும் பெற்றிருக்கின்றன.
# உடற்கூற்றியல்

## முதுகெலும்பற்றவற்றின் உடற்கூற்றியல்

### பூச்சிகளின் உடற்கூற்றியல்

கணுக்காலிகள் (பூச்சிகள், சிலந்திகள், உண்ணி, இறால்கள், நண்டு, கடல் நண்டு) முதலியனவற்றின் புற உடற்கூடு வலுவான 'கைட்டின் ' எனப்படும் புறச்சட்டத்தாலானது. கால்சியம் கார்பனேட் கொண்ட மெல்லுடலிகள், வளைத்தசைப் புழுக்கள் மற்றும் சிலிக்கா படிவங்களைக் கொண்ட நுண்ணிய சிம்ரிவர் மற்றும் புற உடற்கூட்டுக்குண்டுகள் முதலியன வலுவான புறத்தோலை பெற்றிருக்கின்றன.
# உடற்கூற்றியல்

## முதுகெலும்புள்ளவைகளின் உடற்கூற்றியல்

### மனித உடலுறுப்புத் தொகுதிகள் (அ) உறுப்பு மண்டலங்கள்

**மனித உடலமைப்பு**  
| இரத்த சுழற்சி மண்டலம் | இரத்தம் உந்தித்தள்ளுதல், சீராக்குதல் | இதயம், இரத்தம், மற்றும் இரத்த நாளங்கள் |  |
| --- | --- | --- | --- |
| உணவு செரிமான மண்டலம் | உணவு செரித்தல் | வாய், உமிழ்நீர்ச் சுரப்பிகள், உணவுக்குழல், வயிறு, கல்லீரல், பித்தப்பை, கணையம், குடல், மலக்குடல், மற்றும் மலவாய் |  |
| அகச்சுரப்பு (அ) நாளமில்லாச்சுரப்பு மண்டலம் | ஹார்மோன்கள் சுரத்தல், உடலுறுப்புகள் இயக்கத் தொடர்பு | அகச் சுரப்பிகள் - ஹைப்போதலாமஸ், பிட்யூட்டரி, பேனியல் உறுப்பு, தைராய்டு, பாராதைராய்டு, அட்ரினல் |  |
| நோய் எதிர்ப்பு மண்டலம் | தொற்று எதிர்ப்புக் காரணிகள் | இரத்த வெள்ளை அணுக்கள்,(அ) லியூகோசைட்டுகள், அடிநா, அடினோயிட்டுகள், தைமஸ் மண்ணீரல் மற்றும் எலும்பு மஜ்ஜை |  |
| புறவுறை அமைப்பு மண்டலம் | உடல்-வெப்பம் நிலைச் சீராக்கம், கிருமிகளிடமிருந்து பாதுகாப்பு | முடி, நகம், தோல் |  |
| நிணநீர் மண்டலம் | திசுக்கள் மற்றும் இரத்த ஓட்டத்தினிடையே நிணநீர் மாற்றம் | நிணநீர்ப்பை, நிணநீர் முடிச்சுகள் மற்றும் நிணநீர் குழாய்கள் |  |
| தசை மண்டலம் | எலும்புக் கூடு புறவடிவமைப்பு, பாதுகாப்பு | தசை, எலும்பு, தசைநார், மற்றும் தசைநாண். |  |
| நரம்பு மண்டலம் | உணரல், தகவல்களை சேகரித்தல், தகவல் செயலாக்கம், நடைமுறைப்படுத்துதல், தசைகள், சுரப்பிகளுக்கு கட்டளையிடல் | கண்கள், காதுகள், செவிப்புலன்கள், உணர் உறுப்புகள், மூளை, தண்டு வடம் மற்றும் நரம்புகள் |  |
| இனபெருக்க மண்டலம் | இனப்பெருக்கம் | பெண்: அண்டம், ஃபல்லொபியன் குழாய்கள், கருப்பை, கருவாய், யோனி, பெண்குறிமூலம் மற்றும் மார்பு; ஆண்: விந்தகம், விந்து குழல், விந்துக்குழல், மூத்திரக்காய், மற்றும் ஆண்குறி |  |
| சுவாச மண்டலம் | சுவாசம் மற்றும் வாயு பரிமாற்றம் | தொண்டை, குரல் வளையின் மேற்பகுதி, தொண்டை, மூச்சு குழாயின் இரு பிரிவுகள், நுரையீரல், மற்றும் உதரவிதானம் |  |
| கழிவு மண்டலம் | திரவ சமநிலை, உடல் மின்பகுப்பொருள் சமநிலை, மற்றும் சிறுநீர் வெளியேற்றம் | சிறுநீரகம், சிறுநீர்க்குழாய்கள், மற்றும் சிறுநீர்ப்பை | } |
# உடற்கூற்றியல்

## முதுகெலும்புள்ளவைகளின் உடற்கூற்றியல்

### மனித உடலுறுப்புத் தொகுதிகள் (அ) உறுப்பு மண்டலங்கள்

#### உறுப்புகளின் உருவாக்க நிலை

- வேதிய நிலை
- அணு நிலை
- மூலக்கூறு நிலை
- உயிரணு நிலை
- திசு (அ) இழைய நிலை
- உறுப்பு நிலை
- உறுப்பு மண்டல நிலை
# உடற்கூற்றியல்

## இந்த படிப்பை வழங்கும் சில இந்திய கல்வி நிறுவனங்கள்

- சென்னை பல்கலைக்கழகம், சென்னை
- சவீதா மருத்துவக் கல்லூரி, சென்னை
- எஸ்.ஆர்.எம்., மருத்துவக் கல்லூரி , சென்னை
- அமிர்தா மருத்துவக் கல்விநிறுவனம், கொச்சி
- மணிப்பால் பல்கலைக்கழகம், மணிப்பால்
- கோழிக்கோடு மருத்துவக் கல்லூரி, கேரளா
# ஓம்

மொழி ஒம்]]  
***ௐ,ஓம்*** (பொதுவான வரிவடிவம்:ॐ; தேவநாகரி வரிவடிவம்: ओं அல்லது ओ३म्; தமிழில்: ௐ) என்பது இந்து, பௌத்தம், சமணம், சீக்கியம் மற்றும் பூர்வீக தெற்காசிய சமயங்களில் உள்ள ஒரு புனிதமான குறியீடு மற்றும் ஒலியாகும். இக் குறியீடு இந்து சமய நூல்கள் எழுதுவதற்கு முன்பாகவும், இதன் ஓசை மந்திரங்கள் உச்சரிப்பதற்கு முன்பாகவும் பயன்படுத்தப்படும். **மான்டூக்கிய** உபநிடதம் முழுமைக்கும் ஓம் குறித்த விளக்கங்கள் காணப்படுகின்றன. குமரிக்கண்டத்தில் வாழ்ந்ததாக கருதப்படும் மயன் எழுதிய நூலில் ஓம் என்ற ஒலி உள் ஞானத்தை எழுப்பும் எனவும், அது ஒளிவடிவமாகவும் இருக்கும் என்றும் கூறப்பட்டுளது.
# ஓம்

## ஓம்கார உச்சரிப்பு பற்றிப் பதஞ்சலி முனிவர்

ஓம் என்பதற்கு ஆம் என்று அர்த்தம்  
ஓ+ம் = ஓம்  
’ஓ’ வின் உச்சரிப்பு குறைவாகவும், ‘ம்’ இன் உச்சரிப்பு நீண்டாதகவும் இருக்க வேண்டும்.  
ஓம், ஓம், ஓம்,… என்று தொடர்ந்து உச்சரிக்க வேண்டும். சப்தமாக உச்சரிப்பதைக் காட்டிலும், மனதிலேயே உச்சரித்தல் நலம்.  
ஓ என்று தொடங்கும்போது மனதில் தங்களுக்கு ஒரு இஷ்ட தேவதையோ அல்லது வேறு எந்த ஒரு பொருளையோ நினைக்க துவங்கிக் கொண்டால், ’ம்’ இல், அந்த நினைவினை தொடர வேண்டும்.  
இதோடு சேர்ந்து நாசிப்பயிற்சியும் செய்தால் மேலும் பயனுண்டு.  
மூச்சை உள்ளிழுக்கும் போது, மனதில் ‘ஓ’ வைத் துவக்கிக்கொண்டவாறு, தாங்கள் தேர்வு செய்த பொருளை மனத்தில் இருத்திக்கொள்ள வேண்டும்.  
அடுத்து மூச்சை வெளி விட்டவாறு ‘ம்’ மைத் தொடரவேண்டும். எண்ணத்திலும் நிலைநிறுத்திய பொருளை தொடர்ந்தவாறு.  
இவ்வாறு தொடர்ந்து பயிற்சி செய்தால், வெகு சீக்கிரமாக தாங்கள் எண்ணத்தில் நிறுத்திய பொருள் அல்லது இஷ்ட தேவதையினை மனதில் ஒருமுகப்படுத்தும் சித்தி கிடைக்கும். வேறு மாற்று சிந்தனைகள் ஏற்பட்டு மனதை அலைக்கழிக்கவிடாமல் நெருங்கிய பொருள் கைக்கிடைக்கும். அந்த நெருங்கிய பொருள் நீங்கள் யாரென்ற தன்னறிவானால், மீளாத் துயர்களில் இருந்து விடுதலை பெறும் பாதையை அறிந்து கொள்ள முடியும்
# ஓம்

## ஓம் பற்றி உபநிடதங்கள்

ஓங்கார மந்திரம் மூன்று மாத்திரை கால அளவில் உச்சரிக்க வேண்டும். ஓம் என்ற மந்திரத்தின் பெருமையை உபநிடதங்கள் கொடி உயர்த்திப் பறை சாற்றுகின்றன. அச்சொல் எங்கும் நீக்கமற நிறைந்திருக்கும் பரம்பொருளைக் குறிக்கிறது. அச்சொல்லே பரம்பொருள் தான் என்று கூடச்சொல்லப்படுகிறது. ஓம் என்ற சொல்லில் அ, உ, ம என்ற மூன்று எழுத்துக்கள் பிணைந்திருக்கின்றன.இவைமூன்றும் மனிதனுடைய மூன்று உணர்வு நிலைகளைக் குறிப்பதாகவும், பிரம்மம் என்ற பரம்பொருளாகவே இருக்கும் நிலை இம்மூன்று நிலைகளையும் (அ-து, விழிப்பு நிலை, கனவு நிலை, தூக்கநிலை) தாண்டிய நான்காவது நிலை என்றும், அந்நிலை ஓம் என்ற உச்சரிப்பின் முடிவில் வரும் மவுனநிலை என்றும் மாண்டூக்கிய உபநிடதம் கூறுகின்றது.
# ஓம்

## பகவத்கீதையில் ஓம்

கீதாசிரியனாகிய கண்ணன் ஓம் என்ற சொல்லே மனிதனின் கடைசி மூச்சாக இருக்கவேண்டும் என்கிறான். (கீதை 8 – 13) "எவனொருவன் பரம்பொருளாகிய ஓம் என்ற ஓரெழுத்துச்சொல்லை உச்சரித்துக்கொண்டும் என்னை மனதில் கொண்டும் இப்பூத உடலை விட்டுப்புறப்படுகின்றனோ அவன் எல்லாவற்றிற்கும் மேலான கதியை அடைகிறான்."
# ஓம்

## பிரணவ மந்திரம்

ஓம் என்பதை பிரணவ மந்திரம் என்று இந்துகள் சொல்லுகிறார்கள். பிரணவ மந்திரமே உலகம் தோன்றுவதற்கு முன் எங்கும் நிரம்பியிருந்ததாக கருதுகிறார்கள். அ + உ+ ம் என்பதன் இணைப்பே ஓம் ஆகும். அ என்பது முதல்வனான சிவனையும், உ என்பது உமையையும் குறிப்பதாகவும் கருதுகிறார்கள். அ என்பது சிவனையும், உ என்பது உயிரையும் ம் என்பது மனதையும் குறிக்கின்றன என்பது பொதுக்கருத்தாக உள்ளது.
# ஓம்

## திருமந்திரத்தில் ஓம்

:ஓமெனு ஓங்காரத் துள்ளே ஒரு மொழி
:ஓமெனு ஓங்காரத் துள்ளே உருவம்
:ஓமெனு ஓங்காரத் துள்ளே பல பேதம்
:ஓமெனு ஓங்காரம் ஒண்முத்தி சித்தியே  
என்று திரு மந்திரத்தில் திருமூலர் பாடியுள்ளார்.  
கூத்தன் எழுத்தாகிய பிரணவ மந்திரம் உன் நாக்கில் பகையாகிய ஆணவம் அறும் பொருட்டு ஒலித்தபின் சிரசை நோக்கி செல்லும் .சகஸ்ரதலம் ஒளி பெற்று விரியும். அங்கு விளங்கும் சிவத்தை அறிந்து வணங்கிட வேண்டும்
# ஓம்

## சட்டைமுனி சூத்திரத்தில் ஓம்

" ஒடுக்கமடா ஓங்காரக் கம்பமாச்சு
ஓகோகோ அகாரமங்கே பிறந்ததாச்சு "  
என்று சட்டைமுனி தனது சூத்திரத்தில் பாடியுள்ளார்.
# ஓம்

## சங்கரரின் ஓம் எனும் மந்திரத்திற்கான விளக்கம்

ஆதிசங்கரர் ஓம் எனும் மந்திரத்திற்கான விளக்கத்தை தான் எழுதிய *உபதேச ஸாஹஸ்ரி* எனும் நூலில் விளக்கியுள்ளார். எது, ` ஞானவடிவத்தை உடையதோ,.ஆகாயத்தைப் போன்று வடிவம் இல்லாததோ,.எல்லாவற்றிற்கும் மேலானதோ, எப்பொழுதும் ஒளிர்ந்து கொண்டு உள்ளதோ,.பிறப்பற்றதோ,இரண்டில்லாமல் ஒன்றாகவே உள்ளதோ,.அழிவற்றதோ,. எத்துடனும் சேர்க்கையற்றதோ,. எங்கும் நிறைந்து உள்ளதோ,. இரண்டற்றதோ, எப்பொழுதும் சுதந்திரமாக உள்ளதோ, அதுவே **நான்** ` **ஓம்** என்று கூறப்பட்டுள்ளது. (உபதேச ஸாஹஸ்ரி 10. 1).
# தமனி

**தமனிகள்** குருதிக்குழல்களாக இருதயத்தில் இருந்து குருதியை வெளியே எடுத்துச் செல்கின்றன. பெரும்பாலான தமனிகள் உயிர்வளியுற்ற குருதியை ஏந்திச் செல்லும்போதிலும், இதற்கு விதிவிலக்காக நுரையீரல் தமனிகள், தொப்புள் தமனிகள் ஆகிய இரு தமனிகளுள்ளன. ஆற்றல் நிறைந்த தமனி குருதித் தொகுதி, புறவணுத் திரவமாக தமனி மண்டலத்தை நிரப்புகிறது.  
சுற்றோட்டத் தொகுதி உயிர் வாழ இன்றியமையாததாக உள்ளது. எல்லா உயிரணுக்களுக்கு உயிர்வளியையும், ஊட்டக்கூறையும் வழங்குவதும், அதேபோன்று கார்பனீராக்சைடு, கழிவுப்பொருள்களை நீக்குவதும், காரகாடித்தன்மைச் சுட்டெண்ணை (pH) உகந்து பராமரிப்பதும், நோய் எதிர்ப்பு அமைப்பின் புரதங்கள், உயிரணுக்களின் சுழற்சியை உகந்து பராமரிப்பதும் இதன் வழக்கமான செயல்பாடுகளின் பொறுப்பாகக் கொண்டுள்ளது. வளர்ந்த நாடுகளில், இறப்புக்கு முதன்மையான இரு காரணிகள், மாரடைப்பும் (*Heart Attack*) பக்கவாதமும் (*Stroke*) ஆகும். இவை தமனி மண்டலத்தில் மெதுவாகவும் படிப்படியாகவும் சீரழிவை ஏற்படுத்துகின்றது, இது பல்லாண்டுகளாக நீடிக்கும் ஒரு செயல்முறையாகும். (இதைப் பார்க்க: தமனிக்கூழ்மைத் தடிப்பு).
# நான் உங்கள் தோழன்

அவரே இந்தமுறையும் பிரதான பாத்திரத்தில் நடித்தார். சுபாஷினி, கே. ஏ. ஜவாஹர், எஸ். ராம்தாஸ், எம், எம், ஏ. லத்தீப், ருக்மணி தேவி போன்ற பலரை தன்னுடன் நடிக்கவைத்தார். எஸ். வி. சந்திரன் இத்திரைப்படத்தை இயக்கினார். அவரே படத்தொகுப்பாளரும் கூட. எம். கே. றொக்சாமி இசையமைக்க, சாந்தி, முருகவேள், சாது ஆகியோர் இயற்றிய பாடல்களை வி.முத்தழகு, கலாவதி, கே. எஸ். பாலச்சந்திரன் (மெல்லிசைப்பாடகர்) (*சுண்டிக்குளி பாலச்சந்திரன்*), மொஹிதீன் பெக், கனகாம்பாள் என்பவர்கள் பாடினார்கள்.  
கொழும்பு, மலையகம் என்பவற்றோடு யாழ்ப்பாணத்து நகர வீதிகளிலும், மட்டக்களப்பு மாமாங்கத் திருவிழாவிலும் கூட படப்பிடிப்பு நடத்தினார்கள்.
# நான் உங்கள் தோழன்

## கதை

ஒரு கிராம மருத்துவமனையில் மருத்துவராக கண்ணன் (*வி.பி.கணேசன்*) வேலை பார்க்கிறான். அந்த கிராமத்துப் பெண்ணான ராதாவுக்கு (*சுபாஷினி*) கண்ணன் மேல் விருப்பம். ஆனால் அவள் மேல் ராஜன் (*லத்தீப்*) மோகம் கொள்கிறான். ராதாவின் எண்ணம் அறிந்த அவனுக்கு கண்ணனை பழி வாங்கவேண்டுமென்ற எண்ணம் வருகிறது. ஒரு சந்தர்ப்பத்தில் ராஜனிடமிருந்து தப்புவதற்காக ராதா கண்ணனின் மருத்துவமனையில் அடைக்கலம் புகுகிறாள், அங்கே தவறுதலாக மயக்கமருந்தை ராதா குடிக்க, ராஜன் அவளைக் கெடுத்து விடுகிறான். பழி எதிர்பார்த்தது போலவே கண்ணன் மேல் விழுகிறது. நல்லகாலமாக ராஜன் குற்றத்தை ஒப்புக்கொள்ள, எல்லாம் சுபமாக முடிவடைகிறது. அவர் மூன்றிலும் வெவ்வேறு இயக்குனர்கள், இசையமைப்பாளர்கள், கதாநாயகிகள், துணைக் கதாநாயகர்கள் என்று சந்தர்ப்பம் கொடுத்தார்.
- அக்கால இந்தியப்படங்களில் சிலவேளைகளில் அரசியல் தலைவர்களின் மகாநாடுகள், இறுதி ஊர்வலங்கள் என்பனவற்றை இணத்துக் கொள்வதைப் போல, இத்திரைப்படத்தில் எஸ். ஜே. வி. செல்வநாயகம் அவர்களின் இறுதி ஊர்வலம் இணைக்கப்பட்டது.
# ஆனந்த ஜோதி

***ஆனந்த ஜோதி*** 1963 ஆம் ஆண்டு வெளிவந்த தமிழ்த் திரைப்படமாகும். வி. என். ரெட்டி இயக்கத்தில் வெளிவந்த இத்திரைப்படத்தில் எம். ஜி. இராமச்சந்திரன், தேவிகா, கமல்ஹாசன் மற்றும் பலரும் நடித்திருந்தனர். நடிகை தேவிகா எம். ஜி.ஆர் உடன் நடித்த ஒரே படம் இதுவாகும்.
# ஆனந்த ஜோதி

## நடிகர்கள்

- எம். ஜி. ராமச்சந்திரன் - ஆனந்தன்
- தேவிகா - ஜோதி
- எம். ஆர். ராதா - புண்ணியகோடி
- எஸ். ஏ. அசோகன் - காவல் ஆய்வாளர் பாசுகர்
- எஸ். வி. சகஸ்ரநாமம் முத்தையா பிள்ளை
- எஸ். வி. இராமதாஸ் - அபு சலீம்
- ஜாவர் சீதாராமன் - சி.ஐ.டி. சுந்தர்
- கமல்ஹாசன் - பாலு
- பி. எஸ். வீரப்பா - ஜம்பு
- மனோரமா - மனோ
# ஆனந்த ஜோதி

## தயாரிப்பு

பி. எஸ். வீரப்பா இப்படத்தை தயாரித்தார். எம்.ஜி.ஆரும் தேவிகாவும் இணைந்து நடித்த ஒரே படம் இதுவாகும். இப்படம் வசூல்ரீதியாக வெற்றி பெற்றது.  
எம்.ஜி.ஆர் உடன் கமல்ஹாசன் திரையில் நடித்த ஒரே திரைப்படம் இதுவாகும். பின்னர் 1972 ஆண்டில் *எம்.ஜி.ஆர்* நடித்த சங்கே முழங்கு மற்றும் நான் ஏன் பிறந்தேன் போன்ற படங்களுக்கு உதவி நடன இயக்குநராக *கமல்ஹாசன்* பணியாற்றியுள்ளார்.
# ஆனந்த ஜோதி

## பாடல்கள்

இப்படத்திற்கு விசுவநாதன்-இராமமூர்த்தி இசையமைத்திருந்தனர். இப்படத்தின் பாடல்களைக் கவிஞர் கண்ணதாசன் எழுதியிருந்தார்.  
| **எண்** | **பாடல்** | **பாடகர் (கள்)** | **பாடலாசிரியர்** | **நீளம் (நி:நொ)** |
| --- | --- | --- | --- | --- |
| 1 | காலமகள் | பி. சுசீலா | கண்ணதாசன் | 03:32 |
| 2 | கடவுள் இருக்கின்றான் | டி. எம். சௌந்தரராஜன் | 04:23 |  |
| 3 | நினைக்கத் தெரிந்த | பி. சுசீலா | 04:24 |  |
| 4 | ஒரு தாய் மக்கள் | டி. எம். சௌந்தரராஜன் | 04:00 |  |
| 5 | பல பல | டி. எம். சௌந்தரராஜன் | 03:06 |  |
| 6 | பனியில்லாதா மார்கழியா | டி. எம். சௌந்தரராஜன், பி. சுசீலா | 03:31 |  |
| 7 | பொய்யிலே பிறந்து | டி. எம். சௌந்தரராஜன், பி. சுசீலா | 04:49 |  |
# அன்னை இல்லம்

**அன்னை இல்லம்** (*Annai Illam*) 1963 ஆம் ஆண்டு வெளிவந்த தமிழ்த் திரைப்படமாகும். பி. மாதவன் இயக்கத்தில் வெளிவந்த இத்திரைப்படத்தில் சிவாஜி கணேசன், தேவிகா மற்றும் பலரும் நடித்திருந்தனர். ஆரூர் தாசு படத்திற்கு வசனங்களை எழுதினார்.
# அன்னை இல்லம்

## பாடல்கள்

திரைப்படத்துக்கு கே. வி. மகாதேவன் இசையமைத்தார். பாடல்களை யாத்தவர் கண்ணதாசன்.  
| **எண்.** | **பாடல்** | **பாடகர்/கள்** | **கால அளவு** |  |
| --- | --- | --- | --- | --- |
| 1 | *எண்ணிரண்டு பதினாறு வயது* | டி. எம். சௌந்தரராஜன் | 03.37 |  |
| 2 | *நடையா இது நடையா* | 03.09 |  |  |
| 3 | *மடி மீது தலை வைத்து* | டி. எம். சௌந்தரராஜன் & பி. சுசீலா | 04.17 |  |
| 4 | *சிகப்பு விளக்கு எரியுதம்மா* | 03.13 |  |  |
| 5 | *என்ன இல்லை எனக்கு* | ஏ. எல். ராகவன் | 02.57 | } |
# அறிவாளி (திரைப்படம்)

**அறிவாளி** (*Arivaali*) 1963 ஆம் ஆண்டு மார்ச்சு மாதம் முதல் தேதியன்று வெளிவந்த தமிழ்த் திரைப்படமாகும். ஏ. டி. கிருஷ்ணசாமி இயக்கத்தில் வெளிவந்த இத்திரைப்படத்தில் சிவாஜி கணேசன், பி. பானுமதி மற்றும் பலர் நடித்திருந்தனர்.
# அறிவாளி (திரைப்படம்)

## பாடல்கள்

எஸ். வி. வெங்கட்ராமன் படத்திற்கு இசையமைத்திருந்தார். பாடல் வரிகளை பாபநாசம் சிவன், அ. மருதகாசி ஆகியோர் எழுதியிருந்தனர்.
# ஏழை பங்காளன்

**ஏழை பங்காளன்** 1963 ஆம் ஆண்டு வெளிவந்த தமிழ்த் திரைப்படமாகும். கே. சங்கர் இயக்கத்தில் வெளிவந்த இத்திரைப்படத்தில் ஜெமினி கணேசன், ராகினி மற்றும் பலரும் நடித்திருந்தனர்.
# ஏழை பங்காளன்

## திரைக்கதை

ஒரு பணக்கார வாலிபன், 'அண்ணல் காந்தியடிகள் தனது பிரசங்கங்களிலும், கட்டுரைகளிலும் உலக மக்களுக்குப் போதித்த உண்மைகளை ஊருக்கு ஒருவராவது பின்பற்றி நடக்க ஆரம்பித்தால், இல்லாதவர்களுக்கும் இருப்பவர்களுக்கும் இடையே இருக்கும் இடைவெளி குறைந்து, நாளடைவில் வறுமை ஒழிந்து, வளமான வாழ்வை எல்லோரும் அடைய முடியும்' என நம்புகிறான்.  
இதனால் தன்னிடமுள்ள செல்வத்தின் பெரும்பகுதியை ஏழைகளை முன்னேற்றப் பயன் படுத்துகிறான். இதனால் அவன் "ஏழை பங்காளன்" என ஊரார் புகழ்ந்துரைக்கிறார்கள்.  
அந்தப் பணக்கார வாலிபன் என்னென்ன செய்தான் என்பதை விளக்குவதே படத்தின் கதை.
# ஏழை பங்காளன்

## நடிகர்கள்

ஜெமினி கணேசன்  
ராகினி  
புஷ்பலதா  
எம். என். நம்பியார்  
எஸ். ஏ. அசோகன்  
கே. பாலாஜி  
டி. எஸ். முத்தையா  
கே. டி. சந்தானம்  
நாகேஷ்  
மனோரமா  
மாலதி  
எம். எஸ். எஸ். பாக்கியம்  
லட்சுமிபிரபா  
தர்மா  
எஸ். வி. ராமதாஸ்  
வி. மகாலிங்கம்  
*ஆள்வார்* குப்புசாமி  
*கரிக்கோல்* ராஜு  
*ஜெமினி* பாலு  
குமரப்பா  
பிரபாகர்  
வி. பி. சாமி  
தண்டபாணி  
*லூஸ்* ஆறுமுகம்  
மாரி  
ராஜு
# ஏழை பங்காளன்

## தயாரிப்பு குழு

**தயாரிப்பு:** *வயலின்* கே. வி. மகாதேவன்  
**இயக்குநர்:** கே. சங்கர்  
**கதை வசனம்:** மா. லட்சுமணன்  
**ஒளிப்பதிவு இயக்குநர்:** தம்பு  
**படப்பிடிப்பு:** கே. எஸ். பாஸ்கர் ராவ்  
**படத்தொகுப்பு:** கே. நாராயணன்  
**ஒலிப்பதிவு இயக்குநர்:** டி. எஸ். ரங்கசாமி  
**ஒலிப்பதிவு:** கே. துரைசாமி  
**நடன அமைப்பு:** எஸ். எம். ராஜ்குமார்  
**சண்டைப்பயிற்சி:** வி. பி. சாமி  
**கலை:** ஏ. பாலு  
**ப்ராஸஸிங்:** கே. பரதன்  
**நிழற்படம்:** ஆர். பி. சாரதி  
**ஸ்டூடியோ:** மெஜஸ்டிக்
# ஏழை பங்காளன்

## பாடல்கள்

ஏழை பங்காளன் படத்துக்கு இசையமைத்தவர் கே. வி. மகாதேவன். பாடல்களை யாத்தவர்கள்: கண்ணதாசன், வாலி, பஞ்சு அருணாசலம் ஆகியோர். பின்னணி பாடியவர்கள்: டி. எம். சௌந்தரராஜன், பி. சுசீலா ஆகியோர்.  
| பாடலாசிரியர் |  |  |  |  |
| --- | --- | --- | --- | --- |
| 1 | பி. சுசீலா | 04:46 | வாலி |  |
| 2 | டி. எம். சௌந்தரராஜன் | 03:22 | கண்ணதாசன் |  |
| 3 | விளக்கு எரிகின்றது | டி. எம். சௌந்தரராஜன் | 04:54 | கண்ணதாசன் |
| 4 | டி. எம். சௌந்தரராஜன்
பி. சுசீலா | 04:54 | பஞ்சு அருணாசலம் |  |
| 5 | டி. எம். சௌந்தரராஜன் | 02:51 | பஞ்சு அருணாசலம் |  |
| 6 | ஊரழுத வேளையிலே ... ஏழை பங்காளன் இவனே | டி. எம். சௌந்தரராஜன் | வாலி | } |
# இதயத்தில் நீ

**இதயத்தில் நீ** 1963 ஆம் ஆண்டு வெளிவந்த தமிழ்த் திரைப்படமாகும். முக்தா சீனிவாசன் இயக்கத்தில் வெளிவந்த இத்திரைப்படத்தில் ஜெமினி கணேசன், தேவிகா மற்றும் பலரும் நடித்திருந்தனர்.
# இதயத்தில் நீ

## நடிப்பு

- ஜெமினி கணேசன்- வழக்கறிஞர் ஆனந்தனாக
- தேவிகா ராதாவாக
- எம். ஆர். ராதா மாரிமுத்து
- சி லட்சுமி ராஜ்ஜியம்- கமலா
- நாகேஷ் - அர்ச்சுணன்
- கே. ஏ. தங்கவேலு கண்மணி, ஆனந்தன் சகோதரர்
- எம் சரோஜா சூடாமணி
- டிஎஸ் முத்தையா - கோபாலகிருஷ்ண முதலியாராக
- வி.கோபாலகிருஷ்ணன்- சங்கர்/சின்ன கண்ணு
- குமாரி ருக்மணி- ஆனந்தனின் மாற்றாந்தாய்/கண்மணியின் தாயாக
- சட்டம்பிள்ளை கே. என். வெங்கடராமன் - சூடாமணி அப்பா
- வி. எஸ். ராகவன்- நெல்லையப்பனாக, ராதாவின் தாத்தா
# இது சத்தியம்

**இது சத்தியம்**1963 ஆம் ஆண்டு வெளிவந்த தமிழ்த் திரைப்படமாகும். கே. சங்கர் இயக்கத்தில் வெளிவந்த இத்திரைப்படத்தில் எஸ். ஏ. அசோகன், சந்திரகாந்தா மற்றும் பலரும் நடித்திருந்தனர்.
# இது சத்தியம்

## பாடல்கள்

இரட்டையர் விஸ்வநாதன்-ராமமூர்த்தி இசையமைத்தனர். பாடல்களை யாத்தவர் கண்ணதாசன். டி. எம். சௌந்தரராஜன், சீர்காழி கோவிந்தராஜன், பி. சுசீலா, எஸ். ஜானகி, எல். ஆர். ஈஸ்வரி ஆகியோர் பின்னணி பாடினார்கள்.  
| எண். | பாடல் | பாடகர்/கள் | கால அளவு |  |
| --- | --- | --- | --- | --- |
| 1 | *சிங்காரத் தேருக்கு* | சீர்காழி கோவிந்தராஜன் & எல். ஆர். ஈஸ்வரி | 04:28 |  |
| 2 | *மனம் கனிவான அந்த* | டி. எம். சௌந்தரராஜன் & பி. சுசீலா | 05:24 |  |
| 3 | *சரவணப் பொய்கையில்* | பி. சுசீலா | 04:30 |  |
| 4 | *காதலிலே பற்று வைத்தாள்* | 04:57 |  |  |
| 5 | *குங்குமப்பொட்டு குலுங்குதடி* | குழுவினருடன் பி. சுசீலா, எஸ். ஜானகி | 06:08 |  |
| 6 | *சத்தியம் இது சத்தியம்* | டி. எம். சௌந்தரராஜன் | 04:32 | } |
# கலை அரசி

**கலை அரசி** 1963 ஆம் ஆண்டு வெளிவந்த தமிழ்த் திரைப்படமாகும். ஏ. காசிலிங்கம் இயக்கத்தில் வெளிவந்த இத்திரைப்படத்தில் எம். ஜி. ஆர், பி. பானுமதி மற்றும் பலரும் நடித்திருந்தனர்.  
இந்தியாவின் முதல் விண்வெளி மற்றும் வேற்றுகிரகவாசி யை மையமாக வைத்து எடுக்கப்பட்ட திரைப்படமாகும்.
# கல்யாணியின் கணவன்

**கல்யாணியின் கணவன்** 1963 ஆம் ஆண்டு வெளிவந்த தமிழ்த் திரைப்படமாகும். ஸ்ரீ ராமுலு நாயுடு இயக்கத்தில் வெளிவந்த இத்திரைப்படத்தில் சிவாஜி கணேசன், பி. சரோஜாதேவி மற்றும் பலரும் நடித்திருந்தனர்.  
- Kalyaniyin Kanavan 1963 - *தி இந்து (ஆங்கிலம்)* நாளிதழில் *ராண்டார் கை* எழுதிய கட்டுரை
# காஞ்சித்தலைவன்

**காஞ்சித்தலைவன்** (*Kaanchi Thalaivan*) 1963 ஆம் ஆண்டு வெளிவந்த தமிழ்த் திரைப்படமாகும். ஏ. காசிலிங்கம் இயக்கத்தில் வெளிவந்த இத்திரைப்படத்தில் எம். ஜி. ஆர், பி. பானுமதி, எஸ். எஸ். ராஜேந்திரன், விஜயகுமாரி மற்றும் பலரும் நடித்திருந்தனர். இத்திரைப்படத்திற்கான கதை, வசனங்களை மு. கருணாநிதி எழுதினார். 26 அக்டோபர் 1963 அன்று வெளியிடப்பட்டது. இந்தத் திரைப்படம் பல சர்ச்சைகளை ஏற்படுத்தியது. மேலும், வசூல் ரீதியாக தோல்வியடைந்தது.
# காஞ்சித்தலைவன்

## தயாரிப்பு

இந்தப் படத்திற்கு மகேந்திரன் உதவி இயக்குநராகப் பணியாற்றினார். ஆந்திரப் பிரதேசத்தைச் சேர்ந்த காவல் அதிகாரி பஜ்ஜையா, இராமச்சந்திரனின் உயரமான உயரம் மற்றும் ஏராளமான மல்யுத்தப் பதக்கங்கள் காரணமாக, அவரது எதிரியாக ஒரு மல்யுத்தக் காட்சிக்குத் தேர்ந்தெடுக்கப்பட்டார். நிஜ வாழ்க்கையிலும் திறமையான மல்யுத்த வீரரான இராமச்சந்திரன், பஜ்ஜையாவைத் தலைக்கு மேலே தூக்கி கீழே வீசினார். இது தனக்கு முதல் முறையாக நடந்தது என்று பஜ்ஜையா குறிப்பிட்டார்.
# காஞ்சித்தலைவன்

## இசை

படத்திற்கு கே. வி. மகாதேவன் இசையமைத்திருந்தார்.
# காஞ்சித்தலைவன்

## வரவேற்பு

நடிகர்களின் நடிப்பையும், கருணாநிதியின் வசனங்களையும் கல்கி பத்திரிக்கை பாராட்டியது. ஆனால் “பிரபலமான வரலாற்று கதாபாத்திரங்களை கையாண்ட தயாரிப்பாளர்கள் பெண்மை மற்றும் ஆண்மைக்கு மரியாதை அளிக்கும் விதத்திலும், வாள்கள் மற்றும் தோள்களுக்கு பெருமை சேர்க்கும் விதத்திலும் ஒரு புதிய கதையை கண்டுபிடித்திருக்கலாம்” என்று கருதினார். மேலும், காஞ்சித் தலைவன் பல வரலாற்று குறிப்புகளைக் கொண்ட வரலாற்று சகாப்தத்தின் வீரப் போராட்டத்தை அடிப்படையாகக் கொண்ட ஒரு கற்பனைத் திரைக்கதையாக பெருமை கொள்ள எதுவும் இல்லை என்பது வருந்தத்தக்கது என்றும் எழுதியது.
# காஞ்சித்தலைவன்

## சர்ச்சைகள்

திராவிட முன்னேற்றக் கழகத்தின் பொதுச் செயலாளராக இருந்த சி. என். அண்ணாதுரையின் இகழ்ச்சிப் பெயரான காஞ்சித் தலைவன் என்ற தலைப்பை தணிக்கை வாரியம் எதிர்த்தது. ஆனால் தயாரிப்பாளர்கள் தலைப்பை மாற்ற மறுத்துவிட்டனர். படம் வசூல் ரீதியாக தோல்வியடைந்தது". இந்தப் படம் சாளுக்கிய மன்னரை ஒரு கோமாளியாக சித்தரித்து சர்ச்சையை ஏற்படுத்தியது. மேலும் தமிழ் மன்னர் சாளுக்கியர்களின் கொடியை மிதிக்கும் காட்சியும் இடம்பெற்றது. இது கன்னட ஆர்வலர் பெங்களூரு மா இராமமூர்த்தி தலைமையில் பெங்களூரில் பெரும் போராட்டங்களுக்கு வழிவகுத்தது.
# கற்பகம் (திரைப்படம்)

**கற்பகம்** 1963 ஆம் ஆண்டு வெளிவந்த தமிழ்த் திரைப்படமாகும். கே. எஸ். கோபாலகிருஷ்ணன் இயக்கத்தில் வெளிவந்த இத்திரைப்படத்தில் ஜெமினி கணேசன், கே. ஆர். விஜயா மற்றும் பலரும் நடித்திருந்தனர். 1964 இல் சிறந்த தமிழ்த் திரைப்படத்துக்கான தேசிய விருது - இரண்டாவது சிறந்த படத்துக்கான தகுதிச் சான்றிதழ் பெற்றுள்ளது.  
- இத்திரைப்படத்தின் மூலம் கே. ஆர். விஜயா தமிழ்த் திரைப்படத்துறைக்கு அறிமுகமானார்.
# கற்பகம் (திரைப்படம்)

## பாடல்கள்

இத்திரைப்படத்திற்கு இசையமைத்தவர்கள் விஸ்வநாதன்-ராமமூர்த்தி ஆவார்கள். அனைத்துப் பாடல்களையும் கவிஞர் வாலி எழுதினார். ஒலிப்பதிவில் இடம்பெற்ற அனைத்துப் பாடல்களையும் ஒரே பின்னணிப் பாடகி பி. சுசீலா பாடினார். "அத்தை மடி மெத்தையடி" மற்றும் "மன்னவனே அழலாமா கண்ணீரை" பாடல்கள் புகழ் பெற்றன.
# காட்டு ரோஜா

**காட்டு ரோஜா** 1963 இல் வெளிவந்த குடும்பப்பாங்கான தமிழ்த் திரைப்படமாகும்.இதை ஏ.சுப்பராராவ் இயக்கியுள்ளார். மாடர்ன் தியேட்டர்ஸ் என்ற நிறுவனம் இதை தயாரித்துள்ளது. எம்.எஸ்.சோலைமணி எழுதிய கதைக்கு என்.பத்மநாபன் மற்றும் ஜி.தேவராஜன் ஆகிய இருவரும் வசனங்களை எழுதியுள்ளனர்.இசையமைப்பாளர் கே.வி.மகாதேவன் இசையமைத்துள்ளார். இப்படத்தில் எஸ். எஸ். ராஜேந்திரன், பத்மினி ஆகியோர் நடித்துள்ளனர்.
# காட்டு ரோஜா

## கதைச்சுருக்கம்

பாஸ்கரன் (எஸ். எஸ். ராஜேந்திரன்) என்கிற அப்பாவி இளைஞன் அவரது வயோதிக பெற்றோர்களான தந்தை பொன்னம்பல முதலியார் (வி.கே.ராமசாமி) தாயார் வடிவு (ஜி. வரலட்சுமி) மற்றும் அவரது உறவினர் குழந்தைவேலுவுடன் (கே. ஏ. தங்கவேலு) தனியாக வாழ்ந்து வருகிறார். அவனது வயதான பெற்றோர்கள் தங்களது குடும்ப நண்பர் சண்முக முதலியாரின் (பி.டி.சம்பந்தம்) மகள் பேபியை (ஜி. சகுந்தலா) பாஸ்கரனுக்கு திருமணம் செய்து வைக்க விரும்புகிறார்கள். இதற்காக பாஸ்கரனும். குழந்தைவேலுவும் சண்முக முதலியாரின் நீலகிரியுலுள்ள அவரது வீட்டிற்கு வருகின்றனர். வரும் வழியில் அவர்கள் பயணித்த மகிழுந்து பிர்ச்சனைக்குள்ளாகிறது. குழந்தைவேலு தண்ணிரைத் தேடிச் செல்கிறான். இதற்கிடையில் பாஸ்கரன் ஓட்டிச்சென்ற மகிழுந்து விபத்திற்கு உள்ளாகிறது. அங்கே வந்த கிராமத்து இளம்பெண் பொன்னி (பத்மினி) அவனைக் காப்பாற்றி அவனது காயத்திற்கு மருந்திடுகிறாள்.  
பின்னர் இருவரும் ஒருவருக்கொருவர் காதலிக்கிறார்கள். இதற்கிடையில்,குழந்தைவேலு சண்முக முதலியார் வீட்டிற்கு செல்கிறான், அங்கே அவன் முதலியார் மகள் பேபியை கண்டு இருவரும் ஒருவருக்கொருவர் காதல் வயப்படுகிறார்கள். பின்னர் குழந்தைவேலு பாஸ்கரனைத் தேடும் முயற்சியில் ஈடுபாட்டு கடைசியில் அவனை கண்டுபிடிக்கிறான். பாஸ்கரனோ *காட்டு ரோஜா*, *காட்டு ரோஜா* எனப் புலம்பியவாறே இருக்கிறான். பாஸகரனின் பெற்றோர்களும் குழந்தைவேலுவும் அவன் மனதளவில் பாதிக்கப்பட்டுள்ளதாக நினைக்கிறார்கள். இதற்கிடையில் சோமு(ஆர்.எஸ். மனோகர்) பொன்னியின் வீட்டிற்கு வருகிறான்.சாகும் தருவாயில் இருக்கும் பொன்னியின் தந்தை (டி.எஸ்.முத்தையா) அவளை சோமுவின் கரங்களில் ஒப்படைக்கிறார்.  
பின்னர், பொன்னம்பலம் என்பவர் வீட்டு வேலைக்காரியாக பொன்னி சேர்கிறாள். இதற்கிடையில், பொன்னம்பலத்தின் குடும்பம் அவரது மகன் மூலம் சில பிரச்சினைகளை எதிர்கொள்கிறது. தற்செயலாக, பாஸ்கரும்,பொன்னியும் மீண்டும் சந்திக்கிறார்கள். அவளை சந்திக்கும் வரை அவனது இதயம் மிகவும் கலங்கியிருந்தது. இதற்கிடையில், அவரது நெருங்கிய உறவினர் தங்கதுரை (எம். ஆர். ராதா) அவனது சகோதரி புஷ்பாவை (புஷ்பலதா) பாஸ்கருக்கு திருமணம் செய்து வைக்க விரும்புகிறான், இதற்காக அவன் ஒரு இரகசிய திட்டத்தை தீட்டுகிறான். பாஸ்கரை தவறான வழியில் நடத்திச் சென்று அவனை மதுவை அருந்த வைக்கிறான். இதைக்கண்ட பாஸ்கரனின் தாயார் தனது மகனின் அணுகுமுறையைப் பற்றி கவலைப்படுகிறார், பாஸ்கர் குடிபோதையில் பொன்னியைத் பலவந்தப்படுத்த முயற்சிக்கிறான்.  
பிறகு பொன்னிக்கு சோமுவுடனான் திருமணத்தை ஏற்பாடு செய்கிறார். பொன்னி தற்கொலை செய்து கொள்ள முயற்சிக்கிறாள். மலையுச்சிக்குச் சென்று பாஸ்கர் அவளை காப்பாற்றுகிறான். பாஸ்கர் தான் பொன்னியின் முன்னாள் காதலன் என்ற உண்மை சோமுவிற்குத் தெரிய வருகிறது. முடிவில் பொன்னியும் பாஸ்கரனும் திருமணம் செய்து கொள்ளப் போகும் சமயத்தில், அங்கே வந்த தங்கதுரை ,பாஸ்கரனுக்கும் தனது தங்கை புஷ்பாவிற்கும் ரகசியமாக திருமணம் நடைபெற்றது எனவும் அதன் மூலம் அவர்களுக்கு ஒரு பெண் குழந்தையும் பிறந்தது எனவும் அனைவரையும் நம்ப வைத்து அத்திருமணத்தை தடுத்து நிறுத்துகிறான். அந்தப் பெண் குழந்தைக்கு தந்தை யார் என்ற கேள்வி எழுகிறது. இதற்கிடையில் தங்கதுரையால் ஏமாற்றமடைந்த பொன்னியின் தங்கை(பி.எஸ்.சரோஜா) அக்குழந்தையுடன் பாஸ்கரனின் மகிழுந்துவில் சென்று விடுகிறாள். பாஸ்கர் அவளைப் பின்தொடர்ந்து சென்று அக்குழந்தையைக் காப்பாற்றி தங்கதுரையிடம் ஒப்படைக்கிறான். தங்கதுரை பாஸ்கர்,புஷ்பா மற்றும் குழந்தை ஆகியயோரின் புகைப்படத்தை இணைத்து அக்குழந்தைக்கு பொன்னியும் ,பாஸ்கருமே தாய், தந்தை என நம்பவைக்கத் திட்டமிட்டுள்ளான். முடிவில் தங்கதுரை தனது தவறை உணர்ந்து குடும்பத்தை இணைக்கிறான். புஷ்பா சோமுவுடன் திருமணம் செய்து கொள்கிறாள்.
# காட்டு ரோஜா

## நடிகர்கள்

- பாஸ்கரனாக எஸ். எஸ். ராஜேந்திரன்
- பொன்னியாக பத்மினி
- தங்கதுரையாக எம். ஆர். ராதா
- சோமுவாக ஆர். எஸ். மனோகர்
- பொன்னம்பல முதலியாராக வி. கே. ராமசாமி
- குழந்தை வேலுவாக கே. ஏ. தங்கவேலு
- மற்றும் பலர்
# காட்டு ரோஜா

## படக்குழுவினர்

- இயக்குநர் = ஏ. சுப்பாராவ்
- கதை = எம். எஸ். சோலைமணி
- தயாரிப்பு = மாடர்ன் தியேட்டர்ஸ்
- இசை = கே. வி. மகாதேவன்
- கலை = பி. நாகராஜன்
- செயலாக்கம் = டி. பி. கிருஷ்ணமூர்த்தி
- ஒலி = பி.எஸ்.நரசிம்மன்
- நடனம் = ஹீராலால், சோப்ரா மற்றும் ஜெயராம்
# காட்டு ரோஜா

## பாடல்கள்

இப்படத்திற்கு கே. வி. மகாதேவன் இசையமைத்துள்ளார். கவிஞர் கண்ணதாசன் மற்றும் பஞ்சு அருணாசலம் ஆகியோர் பாடல்களை எழுதியுள்ளனர். பி. பி. சிறீனிவாசன் பாடிய "எந்த ஊர் என்றவனே" என்று கதாநாயகன் குடித்துவிட்டு பாடும் பாடல் வெகுவாக புகழ் பெற்றது.
| வ.எண் | பாடல் | பாடியவர் | எழுதியவர் | நீளம்(நி: வி) |
| --- | --- | --- | --- | --- |
| 1 | "ஏனடி ரோஜா" | பி. சுசீலா | 2:38 |  |
| 2 | "கதவு திறந்ததா" | 4:04 |  |  |
| 3 | "வண்டொன்று வந்தது" | டி. எம். சௌந்தரராஜன் பி. சுசீலா | கண்ணதாசன் | 3:52 |
| 4 | "சின்ன சின்னக் கண்ணனுக்கு" | டி. எம். சௌந்தர்ராஜன் ஜமுனாராணி | 3:11 |  |
| 5 | "எந்த ஊர் என்றவனே" | பி. பி. சீனிவாஸ் | 3:21 |  |
| 6 | "என்னைப் பாரு பாரு" | ஜமுனாராணி | 3:31 |  |
| 7 | "சின்ன சின்னக் கண்ணனுக்கு" (சோகம்) | பி. சுசீலா | 3:20 | } |
# கொஞ்சும் குமரி

**கொஞ்சும் குமரி** (Konjum Kumari) 1963 ஆம் ஆண்டு வெளிவந்த தமிழ்த் திரைப்படமாகும். ஜி. விஸ்வநாதன் இயக்கத்தில் வெளிவந்த இத்திரைப்படத்தில் மனோகர், மனோரமா மற்றும இரா. சு. மனோகர் முன்னணி கதாபாத்திரத்தில் நடித்துள்ளனர். இவர்களுடன் எஸ். வி. ராமதாஸ், ஏ. கருணாநிதி ,கே. கே. சௌந்தர் மற்றும் பலரும் நடித்திருந்தனர். இதன் இயக்கம் ஜி. விஸ்வநாதன், தனது சொந்த படத்தயாரிப்பு நிறுவனமான மாடர்ன் தியேட்டர்ஸ் சார்பில் தி. இரா. சுந்தரம் இதை தயாரித்திருந்தார். நகைச்சுவையில் புகழ் பெற்ற மனா மற்றும் கே. தேவராஜன் கதையை எழுதியுள்ளனர். இசை வேதா. மாடர்ன் தியேட்டர்ஸ் நிறுவனத்தின் 99வது படமான "கொஞ்சும் குமரி" சென்னையில் பல திரையரங்குகளில் வெற்றிகரமாக ஓடியுள்ளது .
# கொஞ்சும் குமரி

## கதை

அல்லி (மனோரமா) காட்டில் வாழும் ராணியாகும், இராஜங்கத்தை (இரா. சு. மனோகர்), ஒரு வழிப்பறிக் கும்பல் சூழ்ந்து கொண்டபோது அல்லி அவரை ஆபத்திலிருந்து காப்பாற்றுகிறார். அவர் மீது காதல்வயப்படுகிறாள் , ஆனால் இராஜங்கம் அவளது காதலை மறுத்து விடுகிறான். எனவே, அல்லி அவனை துப்பாக்கி முனையில் அவனை மிரட்டி திருமணம் செய்து கொள்ளும்படி வற்புறுத்துகிறாள். இராஜங்கத்தின் சகோதரனை கடத்தி வைத்து பணம் பறிக்கும் முயற்சியில் ஒரு கும்பல் ஈடுபடும்போது, அல்லி தான் மீண்டும் அங்கு வந்து அவரை காப்பாற்றுகிறாள்,பின்னர், என்ன நிகழ்கிறது, என்பதும் காதலர்கள் இணந்தனரா என்பது படத்தின் முடிவு சொல்கிறது.
ஹாலிவுட் கதைகளை தழுவி படம் எடுப்பதில் இந்தப்படமும் தப்பவில்லை, மனோரமாவின் வித்தியாசமான நடிப்பை ரசிகர்கள் ஏற்றுக்கொண்டனர், மேலும் நடிகர் இரா. சு. மனோகரனின் திறமையான நடிப்பினாலும், சண்டைக்காட்சிகளாலும், கே. தேவராஜனின் நகைச்சுவை வசனங்களாலும்,குறிப்பிடத்தக்க ஒளிப்பதிவாளர் நல்லி ஏ. இரானியின் தந்திரக்காட்சிகளாலும், எஸ்.எஸ்.லால் மற்றும் எல். பாலுவின் படத்தொகுப்பாலும் இந்தத் திரைப்படம் வெகுவாக ரசிகர்களை கவர்ந்தது.
# கொஞ்சும் குமரி

## இசை

இதன் இசையமைப்பாளர் வேதா மற்றும் பாடல்களை வாலி, கருணைதாசன் மற்றும் நல்லதம்பி ஆகியோர் எழுதியுள்ளனர்.இதன் பாடல்களை பி. சுசீலா, கே. ஜே. யேசுதாஸ் போன்றோர் பாடியுள்ளனர். திருச்சி லோகநாதன், ஏ. ஜி. ரத்னமாலா மற்றும் பி. வசந்தாவும் உடன் பாடியுள்ளனர். நடன அமைப்பாளர் ஒய். சிவையா பானுவுடன் சேர்ந்து சென்னை சகோதரிகள் சசி மற்ரும் கலா ஆகியோர் நடனங்களை அமைத்திருந்தனர்.
| எண். | பாடல்கள் | பாடியோர் | நீளம் (m:ss) |
| --- | --- | --- | --- |
| 1 | "ஜாலியான ஜோடிகளா" | பி. சுசீலா | 04:57 |
| 2 | "காத்திருந்தேனே நானே" | 03:37 |  |
| 3 | "மாப்பிள்ளையே மாப்பிள்ளையே கோவமா" | 03:14 |  |
| 4 | "தோப்புல ஒரு நாள்" | திருச்சி லோகநாதன் & ஏ. ஜி. ரத்னமாலா | 03:14 |
| 5 | "நடந்த காடு எனக்கு" | பி. சுசீலா | 02:45 |
| 6 | "ஆசை வந்த பின்னே" | கே. ஜே. யேசுதாஸ் & பி. வசந்தா | 03:34 |
| 7 | "வணக்கம் வணக்கம்" | 04:35 | } |
# கொஞ்சும் குமரி

## பிற காரணிகள்

இரா. சு. மனோகர், ஆர். எம். கிருஷ்ணசுவாமியின் ராஜாம்பாள் என்ற படத்தில் நடிக்க துவங்கி ,பின்னர் எதிர்மறை பாத்திரங்களில் நடிக்க ஆரம்பித்தார். மனோரமா ஒரு அற்புத திறமை மிக்க நடிகையாவார், ஆயிரத்திற்கும் மேற்பட்ட திரைப்படங்களில் அவரது இறப்பு வரை பல்வேறு கதாபாத்திரங்களில் தீவிரமாக நடித்து வந்தார். நடிகர் இரா. சு. மனோகர் மற்றும் மனோரமா ஆகிய இருவரையும் தி. இரா. சுந்தரம் தனது 18 படங்களில் நடிக்க வத்துள்ளார், மாடர்ன் தியேட்டர்ஸ் படங்களில் நடித்துள்ள எந்தவொரு நடிகர்களை விடவும் இது அதிகம். தி. இரா. சுந்தரம் அவர்கள் இரா. சு. மனோகரது ஒழுக்கம், அவரது குரல், உரையாடல் வெளிபடுத்தும்விதம் மற்றும் அவரது ஆங்கில அறிவை மிகவும் விரும்பினார். மனோகர் சென்னைப் பல்கலைக்கழகத்தில் பட்டம் பெற்று,. அஞ்சல் துறையில் ஒரு எழுத்தராக பணிபுரிந்தார்.
# குலமகள் ராதை

**குலமகள் ராதை** 1963 ஆம் ஆண்டு வெளிவந்த தமிழ்த் திரைப்படமாகும். ஏ. பி. நாகராஜன் இயக்கத்தில் வெளிவந்த இத்திரைப்படத்தில் சிவாஜி கணேசன், பி. சரோஜாதேவி மற்றும் பலரும் நடித்திருந்தனர். எழுத்தாளர் அகிலன், கலைமகள் இதழில் *வாழ்வு எங்கே?* என்ற பெயரில் தொடர் கதையாக எழுதி வரவேற்பு பெற்ற புதினத்தின் அடிப்படையில் உருவாக்கப்பட்டது. இது 1963 ஜூன் 7 அன்று வெளியானது.
# குலமகள் ராதை

## கதை

ராதையும் சந்திரனும் காதலிக்கின்றனர். அவர்கள் திருமணம் செய்து கொள்ள முடிவு செய்கின்றனர். ஓடிப்போக முயற்சிக்கும்போது, ராதையின் மைத்துனி வனஜா ராதையைத் தடுத்து, ஓடிப்போக வேண்டாம் என்று அவளை சமாதானப்படுத்துகிறாள். இதனால் சந்திரன் தான் ஏமாற்றப்பட்டதாக எண்ணி காதலியையும், வீட்டையும் விட்டு வெளியேறி சர்கஸ் ஒன்றில் சேர்கிறான். அங்கு சந்திரன் சர்கஸ் கலைஞரான லீலாவைக் காதலிக்கிறான். ஒரு நிகச்சியின்போது, பார்வையாளராக வரும் ராதையைக் கண்டதும் தன்னை மறந்து சர்கசிலிருந்து சந்திரன் கீழே விழுகிறான். பலத்த காயமுற்ற சந்திரனை மருத்துவமனையில் சேர்க்கின்றனர். சந்திரனக்கு என்னவாயிற்று, பிரிந்த காதலர்கள் ஒன்று சேர்ந்தார்களா என்பதே கதை.
# குலமகள் ராதை

## நடிப்பு

- சந்திரனாக சிவாஜி கணேசன்
- ராதையாக சரோஜாதேவி
- லீலாவாக தேவிகா  
;துணை நடிகர்களாக
- நடராஜனாக இரா. சு. மனோகர்
- சாம்பமூர்த்தியாக கே. சாரங்கபாணி
- லீலாவின் தந்தையாக வி. கே. ராமசாமி
- சுந்தரேசனாக தி. க. பகவதி
- ஆறுமுகமாக டி. என். சிவதாணு
- சர்கஸ்காரராக பி. டி. சம்பந்தம்  
;துணை நடிகைகள்
- கமலமாக ப. கண்ணாம்பா
- வனஜாவாக ஆர். சந்தியா
- முத்தம்மாவாக Manorama
# குலமகள் ராதை

## தயாரிப்பு

குலமகள் ராதை படத்தை ஏ. பி. நாகராஜன் திரைக்கதை, உரையாடல் எழுதி இயக்கினார். ஸ்பைடர் பிலிம்ஸ் என்ற பதாகையின் கீழ் திருப்பூர் ஸ்பைடர் என்ற பனியன் நிறுவனம் தயாரித்தது. ஒளிப்பதிவை டபிள்யூ. ஆர். சுப்பா ராவ் மேற்கொண்டார், படத்தொகுப்பு பணிகளை கே. துரைராஜ் கையாண்டார்.  
| "ஆருயிரே மன்னவரே" | பி. சுசீலா | கண்ணதாசன் | 03.23 |
| --- | --- | --- | --- |
| "இரவுக்கு ஆயிரம் கண்கள்" | 03.11 |  |  |
| "கள்ளமலர் சிரிப்பிலே" | அ. மருதகாசி | 03.14 |  |
| "பகலிலே சந்திரனைப் பார்க்கப் போனேன்" | கண்ணதாசன் | 03.20 |  |
| "சந்திரனைக் காணாமல் அல்லி முகம்" | டி. எம். சௌந்தரராஜன், பி. சுசீலா | 3:28 |  |
| "ராதே உனக்குக் கோபம் ஆகாதடி" | டி. எம். சௌந்தரராஜன் | அ. மருதகாசி | 02.52 |
| "உலகம் இதிலே அடங்குது. உண்மையும் பொய்யும் விளங்குது" | கண்ணதாசன் | 03.30 |  |
| "உன்னைச் சொல்லி குற்றமில்லை என்னைச் சொல்லிக் குற்றமில்லை" | 03.32 | } |  |
# குலமகள் ராதை

## வெளியீடும் வரவேற்பும்

குலமகள் ராதை 1963 சூன் 7 அன்று வெளியானது. கல்கியின் காந்தன் படத்தை *ஆரம்ப - ஐதர் காலத்து - - மறந்து போன ஆர்மச்சூர் நடகங்களை நினைவுபடுத்துவதாக உள்ளது* என்று விமர்ச்சித்தார்.
# குங்குமம் (திரைப்படம்)

**குங்குமம்** 1963 ஆம் ஆண்டில் கிருஷ்ணன்-பஞ்சு இயக்கத்தில் வெளிவந்த தமிழ்த் திரைப்படமாகும். கே. மோகனின் தயாரிப்பில் வெளிவந்த இத்திரைப்படத்தில் சிவாஜி கணேசன், விஜயகுமாரி மற்றும் பலரும் நடித்திருந்தனர்.
# குங்குமம் (திரைப்படம்)

## பாடல்கள்

இத்திரைப்படத்திற்கு கே. வி. மகாதேவன் இசையமைத்திருந்தார்.  
| 1 | சின்னஞ்சிறிய வண்ணப் பறவை | டி. எம். சௌந்தரராஜன், ஜானகி | கண்ணதாசன் | 05:48 |
| --- | --- | --- | --- | --- |
| 2 | காலங்கள் தோறும் | பி. சுசீலா | 03:35 |  |
| 3 | குங்குமம் | சூலமங்கலம் இராசலட்சுமி, பி. சுசீலா | 02:50 |  |
| 4 | மயக்கம் எனது | டி. எம். சௌந்தரராஜன் | 03:46 |  |
| 5 | பூந்தோட்ட காவல்காரா | டி. எம். சௌந்தரராஜன், பி. சுசீலா | 03:49 |  |
| 6 | தூங்காத கண்ணென்று | டி. எம். சௌந்தரராஜன், பி. சுசீலா | 03:59 |  |
# நானும் ஒரு பெண்

**நானும் ஒரு பெண்** 1963 ஆம் ஆண்டு வெளிவந்த தமிழ்த் திரைப்படமாகும். ஏ. சி. திருலோகச்சந்தர் இயக்கத்தில் வெளிவந்த இத்திரைப்படத்தில் எஸ். எஸ். ராஜேந்திரன், விஜயகுமாரி மற்றும் பலரும் நடித்திருந்தனர்.  
இப்படத்தில் இடம் பெற்ற கவிஞர் கண்ணதாசன் எழுதிய “கண்ணா கருமை நிறக்கண்ணா... பாடல் பெரிதும் புகழடைந்தது.
# நீங்காத நினைவு

**'நீங்காத நினைவு**' , 1963 ஆம் ஆண்டு வெளிவந்த தமிழ்த் திரைப்படமாகும். டபிள்யூ. ஆர். சுப்பாராவ் இயக்கத்தில் வெளிவந்த இத்திரைப்படத்தில், எஸ். எஸ். ராஜேந்திரன், விஜயகுமாரி மற்றும் பலர் நடித்திருந்தனர். தீதார் என்ற 1951 ஆம் ஆண்டு வெளியான இந்திப் படத்தின், தமிழ்ப் பதிப்பே இத்திரைப்படமாகும்.
# நீங்காத நினைவு

## பாடல்கள்

திரைப்படத்துக்கு இசையமைத்தவர் கே. வி. மகாதேவன். வாலி, அ. மருதகாசி, கண்ணதாசன், கொத்தமங்கலம் சுப்பு ஆகியோர் பாடல்களை இயற்றினர். பி. சுசீலா, எல். ஆர். ஈஸ்வரி, டி. எம். சௌந்தரராஜன், பி. பி. ஸ்ரீநிவாஸ் ஆகியோர் பின்னணி பாடினார்கள்.  
*நேற்று வந்து, இன்றிருந்து, நாளை போகும்*.. என்ற பாடலே, டி. எம். சௌந்தரராஜன் பாடிய, முதல், **வாலி**யின் பாடலாகும்.  
நௌஷாத் இசையமைத்த, இந்தி பாடலின் மெட்டில் அமைந்த, "ஓ சின்னஞ்சிறு மலரை மறந்து விடாதே".. என்ற பாடல் பிரபலமடைந்தது.  
| எண். | பாடல் | பாடகர்/கள் | பாடலாசிரியர் | கால அளவு (mm:ss) |  |
| --- | --- | --- | --- | --- | --- |
| 1 | *ஓ சின்னஞ்சிறு மலரை மறந்து விடாதே*.. | பி. சுசீலா & எல். ஆர். ஈஸ்வரி | வாலி | 03:04 |  |
| 2 | *நேற்று வந்து, இன்றிருந்து, நாளை போகும்*.. | டி. எம். சௌந்தரராஜன் | 03:24 |  |  |
| 3 | *ஓ சின்னஞ்சிறு மலரை மறந்து விடாதே*.. - | 01:17 |  |  |  |
| 4 | *பார்த்ததுண்டா, கேட்டதுண்டா*.. | குழுவினருடன், எல். ஆர். ஈஸ்வரி | அ. மருதகாசி | 02:28 |  |
| 5 | *கண் பார்வை கவி பாடும்*.. | பி. சுசீலா | 03:26 |  |  |
| 6 | *எங்கிருந்த போதும் உனை மறக்கமுடியுமா*.. | 03:08 |  |  |  |
| 7 | *உன் கதையும் என் கதையும்*.. | டி. எம். சௌந்தரராஜன் | 03:19 |  |  |
| 8 | *அன்பு வாழ்க, ஆசை வாழ்க*.. | டி. எம். சௌந்தரராஜன் & பி. சுசீலா | கண்ணதாசன் | 03:22 |  |
| 9 | *கதையை கேட்டதும் மறந்துவிடு*.. | பி. பி. ஸ்ரீநிவாஸ் | கொத்தமங்கலம் சுப்பு | 04:09 | } |
# நெஞ்சம் மறப்பதில்லை

**நெஞ்சம் மறப்பதில்லை** 1963 ஆம் ஆண்டு வெளிவந்த தமிழ்த் திரைப்படமாகும். ஸ்ரீதர் இயக்கத்தில் வெளிவந்த இத்திரைப்படத்தில் கல்யாண் குமார், தேவிகா, நம்பியார், நாகேஷ், மனோரமா மற்றும் பலர் நடித்திருந்தனர். ஸ்ரீதரின் தம்பி சி.வி. ராஜேந்திரன் இத்திரைப்படத்தின் இணை இயக்குநராக பணியாற்றியுள்ளார். இக்கதை செய்திகளில் இருந்து எடுக்கப்பட்டதாக கூறப்படுகிறது. மற்றும் ‘அழகுக்கும் மலருக்கும்,’ பாடல்கள் மிகவும் பிரபலம்.
# நெஞ்சம் மறப்பதில்லை

## மறு ஆக்கம்

2013-ம் ஆண்டு இத்திரைப்படத்தின் மறு ஆக்க உரிமையை இயக்குநர் செல்வராகவன் வாங்கியுள்ளார்.
# பணத்தோட்டம்

**பணத்தோட்டம்** 1963 ஆம் ஆண்டு வெளிவந்த தமிழ்த் திரைப்படமாகும். கே. சங்கர் இயக்கத்தில் வெளிவந்த இத்திரைப்படத்தில் எம். ஜி. ஆர், பி. சரோஜாதேவி மற்றும் பலரும் நடித்திருந்தனர்.
# பணத்தோட்டம்

## பாடல்கள்

இத்திரைப்படத்திற்கு விஸ்வநாதன்-ராமமூர்த்தி இசையமைத்தனர். பாடல் வரிகளைக் கவிஞர் கண்ணதாசன் எழுதியிருந்தார்.  
| "என்னதான் நடக்கும்" | டி. எம். சௌந்தரராஜன் | 03:18 |  |
| --- | --- | --- | --- |
| "ஜவ்வாது மேடையிட்டு" | டி. எம். சௌந்தரராஜன், பி. சுசீலா | 04:30 |  |
| "ஒரு நாள் இரவில்" | பி. சுசீலா | 03:12 |  |
| "ஒருவர் ஒருவரை" | டி. எம். சௌந்தரராஜன், எல். ஆர். ஈசுவரி | 04:37 |  |
| "பணத்தோட்டம்" | டி. எம். சௌந்தரராஜன் | 04:15 |  |
| "பேசுவது கிளியா" | டி. எம். சௌந்தரராஜன் , பி. சுசீலா | 04:06 | } |
# பார் மகளே பார்

**பார் மகளே பார்** 1963 ஆம் ஆண்டு வெளிவந்த தமிழ்த் திரைப்படமாகும். ஏ. பீம்சிங் இயக்கத்தில் வெளிவந்த இத்திரைப்படத்தில் சிவாஜி கணேசன், லட்சுமியாக சௌகார் ஜானகி, ஆரவள்ளியாக மனோரமா, சேகராக முத்துராமன், காந்தாவாக புஷ்பலதா, நட்ராஜாக எம். ஆர். ராதா, சுந்தரமாக ஏ. வி. எம். ராஜன், சோ ராமசாமி, ராமசாமியாக வி. கே. ராமசாமி, சந்திரவாக விஜயகுமாரி மற்றும் பலரும் நடித்திருந்தனர்.
# பெரிய இடத்துப் பெண்

**பெரிய இடத்துப் பெண்** 1963 ஆம் ஆண்டு வெளிவந்த தமிழ்த் திரைப்படமாகும். டி. ஆர். ராமண்ணா இயக்கத்தில் வெளிவந்த இத்திரைப்படத்தில் எம். ஜி. ஆர், சரோஜாதேவி, மற்றும் பலரும் நடித்திருந்தனர்.
# பெரிய இடத்துப் பெண்

## நடிகர்கள்

- எம். ஜி. இராமச்சந்திரன் - அழகப்பன் என்கிற முருகப்பன்
- சரோஜா தேவி - புனிதா
- எம். ஆர். ராதா - கைலாசம்
- எஸ். ஏ. அசோகன் - சபாபதி
- நாகேஷ் - அருளப்பன்
- என். எஸ். கே. கோலப்பன் - கோலப்பா
- டி. ஆர். ராஜகுமாரி - கங்கம்மா, முருகப்பனின் அக்கா
- மணிமாலா - தில்லையம்மாள்
- ஜோதிலட்சுமி - வள்ளி
- சேதுபதி தில்லையம்மாள், வள்ளியின் தந்தை
# பெரிய இடத்துப் பெண்

## பாடல்கள்

இத்திரைப்படத்திற்கு விசுவநாதன்-இராமமூர்த்தி இசையமைத்திருந்தனர். இப்படத்தில் பணி செய்து கொண்டிருக்கும் பொழுது விசுவநாதன் பிற படங்களுக்கு் இரவும் பகலுமாக இசையமைப்பு வேலை செய்து கொண்டிருந்ததால் ஒரு நாள் காலை இசையமைக்க வர தாமதமாகிவிட்டது. அன்று வந்த கண்ணதாசன் விசுவநாதனுக்காக காத்திருந்து பிறகு வேறு பணியுள்ளதால், பாடல் வரிகள் எழுதி கொடுத்துவிட்டு அதற்கு மெட்டைத்துக் கொள்ளுங்கள் என்று சென்றுவிட்டார். அப்படி எழுதிய பாடல் வரிகள் தான் "அவனுக்கென்ன தூங்கிவிட்டான் அகப்பட்டவன் நானல்லவா".  
| 1 | அன்று வந்ததும் (மகிழ்ச்சி) | டி. எம். சௌந்தரராஜன், பி. சுசீலா | கண்ணதாசன் | 03:09 |
| --- | --- | --- | --- | --- |
| 2 | அன்று வந்ததும் | டி. எம். சௌந்தரராஜன், பி. சுசீலா | 03:00 |  |
| 3 | அவனுக்கென்ன தூங்கி | டி. எம். சௌந்தரராஜன் | 02:43 |  |
| 4 | கண்ணென்ன கண்ணென்ன | டி. எம். சௌந்தரராஜன் | 03:14 |  |
| 5 | கட்டோடு குழலாட | பி. சுசீலா, டி. எம். சௌந்தரராஜன் , எல். ஆர். ஈசுவரி | 04:58 |  |
| 6 | பாரப்பா பழனியப்பா | டி. எம். சௌந்தரராஜன் | 03:01 |  |
| 7 | துள்ளி ஓடும் கால்கள் | டி. எம். சௌந்தரராஜன், பி. சுசீலா | 03:29 |  |
# இரத்தத் திலகம்

**இரத்தத் திலகம்** (*Ratha Thilagam*) 1963 ஆம் ஆண்டு வெளிவந்த தமிழ்த் திரைப்படமாகும். கண்ணதாசன் உரையாடல் எழுதி, தாதா மிராசியின் இயக்கத்தில் வெளிவந்த இத்திரைப்படத்தில் சிவாஜி கணேசன், சாவித்திரி மற்றும் பலரும் நடித்திருந்தனர்.
# இரத்தத் திலகம்

## கதைச்சுருக்கம்

குமார் (சிவாஜி கணேசன்), கமலா (சாவித்திரி) ஆகிய இருவரும் கல்லூரித் தோழர்கள் இருவருக்கும் காதல் மலர்கிறது. கல்லூரி படிப்பு முடிந்தபிறகு கமலா தன் தாய் தந்தையைக் காண சீனா செல்கிறார். கமலாவின் தந்தை சீனாவில் வணிகம் செய்துவந்த ஒரு தமிழர். அதனால் அங்கேயே குடும்பத்துடன் வாழ்ந்து வந்துள்ளார். இந்நிலையில் 1962 அக்டோபரில் இந்திய சீனப் போர் துவங்குகிறது. போரில் ஈடுபடும் நோக்கத்துடன் குமார் இந்திய இராணுவத்தில் இணைந்து மேஜராக ஆகிறார். அதேசமயம் சீனாவில் உள்ள இந்தியர்கள் வெளியேறவேண்டும் அல்லது காவலில் இருக்கவேண்டும் என சீன அரசு உத்தரவிடுகிறது. கமலாவின் குடும்பத்தினர் இந்தியா திரும்புகின்றனர். ஆனால் கமலா அதற்கு மறுத்து தான் பிறந்த சீனாவே தன் தாய்நாடு என அங்கேயே தங்கிவிடுகிறாள். சீன இராணுவ மருத்துவரைத் திருமணம் செய்துகொண்டு சீன இராணுவத்தில் இணைகிறாள். இதைச் செய்தித் தாளில் படித்த குமார் ஆத்திரம் அடைகிறான்.  
இராணுவத்தில் சேர்ந்த குமார் இந்திய எல்லையில் இருக்க கமலா அதை ஒட்டிய சீன எல்லையில் பணிபுரிகிறாள். கமலா இரவு நேரத்தில் இந்திய இராணுவத்து முகாமை டார்ச் ஒளிசமிக்ஞை வழியாக தொடர்பு கொள்கிறாள். மறு எல்லையில் உள்ள குமார் சமிக்ஞையை ஏற்று இருவரும் சந்திக்கின்றனர். கமலா மீது குமார் கோபம் அடைகிறான். இந்திய நாட்டுக்கு உதவவே சீன இராணுவத்தில் சேர்ந்ததாக கமலா கூறி இந்திய இராணுவத்துக்கு சாதகமாக உளவு பார்ப்பதாக கூறுகிறாள். அவ்வாறை அவள் உளவு பார்த்து வருகிறாள். இறுதியில் அவள் கணவனால் அவளது செயல் கண்டறியப்பட்டதா, இறுதியில் என்ன ஆனது என்பதே கதை.
# இரத்தத் திலகம்

## நடிகர்கள்

- குமாராக சிவாஜி கணேசன்
- கமலாவாக சாவித்திரி
- புஷ்பலதா
- நாகேஷ்
- பூங்குயிலாக மனோரமா
- கண்ணப்பா
- எஸ். ஆர். ஜானகி
- என்னத்த கன்னையா
- குண்டு கருப்பையா
- சண்முகசுந்தரம்
- செந்தாமரை
# இரத்தத் திலகம்

## இசை

படத்துக்கு கே. வி. மகாதேவன் இசையமைத்தார். "ஓரு கோப்பையிலே", "பசுமை நிறைந்த" போன்ற பாடல்கள் நல்ல வரவேற்பைப் பெற்றன.
இப்படத்தில் "போகாதே போகாதே" என்றபாடலை மனோரமா சொந்தமாக பாடி நடித்தார்.  
| **எண்.** | **பாடல்** | **பாடகர்கள்** | **எழுதியவர்** | **நீளம்** |
| --- | --- | --- | --- | --- |
| 1 | புத்தன் வந்த | டி. எம். சௌந்தரராஜன் | கண்ணதாசன் | 02:55 |
| 2 | ஹேப்பி பர்த்டே | எல். ஆர். ஈஸ்வரி | 03:22 |  |
| 3 | ஒரு கோப்பையிலே | டி. எம். சௌந்தரராஜன் | 02:33 |  |
| 4 | பனிபடர்ந்த | டி. எம். சௌந்தரராஜன் | 06:06 |  |
| 5 | பசுமை நிறைந்த | டி. எம். சௌந்தரராஜன், பி. சுசீலா | 03:49 |  |
| 6 | போகாதே போகாதே | மனோரமா | 01:56 |  |
| 7 | தாழம்பூவே | டி. எம். சௌந்தரராஜன், எல். ஆர். ஈஸ்வரி | 05:53 |  |
| 8 | வாடைக் காற்றம்மா | எல். ஆர். ஈஸ்வரி | 03:27 |  |  
- Rattha Thilakam (1963), ராண்டார் கை, தி இந்து, அக்டோபர் 17, 2015
# சித்தூர் ராணி பத்மினி (திரைப்படம்)

**சித்தூர் ராணி பத்மினி** 1963 ஆம் ஆண்டு வெளிவந்த தமிழ்த் திரைப்படமாகும். சி. எச். நாராயணமூர்த்தி இயக்கத்தில் வெளிவந்த இத்திரைப்படத்தில் சிவாஜி கணேசன், வைஜெயந்திமாலா மற்றும் பலரும் நடித்திருந்தனர்.  
- Chitoor Rani Padmini (1963), ராண்டார் கை, தி இந்து, சூன் 13, 2015
# தர்மம் தலைகாக்கும்

**தர்மம் தலை காக்கும்** 1963 ஆம் ஆண்டு வெளிவந்த தமிழ்த் திரைப்படமாகும். எம். ஏ. திருமுகம் இயக்கத்தில் வெளிவந்த இத்திரைப்படத்தில் எம். ஜி. ஆர், பி. சரோஜா தேவி மற்றும் பலரும் நடித்திருந்தனர்.  
- Dharmam Thalai Kaakkum (1963), ராண்டார் கை, தி இந்து, சூன் 4, 2016
# வானம்பாடி (திரைப்படம்)

***வானம்பாடி*** 1963 ஆம் ஆண்டு வெளிவந்த தமிழ்த் திரைப்படமாகும். ஜி. ஆர். நாதன் இயக்கத்தில் வெளிவந்த இத்திரைப்படத்தில் எஸ். எஸ். ராஜேந்திரன், தேவிகா, ஆர். முத்துராமன் போன்ற நடிகர்களும் குழந்தை நட்சத்திரமாகக் கமல்ஹாசனும் நடித்திருந்தனர். கண்ணதாசன் தயாரித்த இத்திரைப்படம் *சேஷ் பரிசய்* என்ற வங்காள மொழி திரைப்படத்தின் அடிப்படையில் எடுக்கப்பட்டது. இப்படம் வணிகரீதியாக வெற்றியும் பெற்றது.
# வானம்பாடி (திரைப்படம்)

## நடிப்பு

| நடிகர் | கதாபாத்திரம் |
| --- | --- |
| எஸ். எஸ். ராஜேந்திரன் | சேகர் |
| தேவிகா | உமா/மீனா/சுமதி/கௌசல்யா தேவி |
| ஆர். முத்துராமன் | மோகன் |
| ஷீலா | சித்ரா |
| கமல்ஹாசன் | ரவி |
| எஸ். வி. சகஸ்ரநாமம் | தணிகாசலம் |
| டி. ஆர். இராமச்சந்திரன் | நித்யானந்தம் |
| இரா. சு. மனோகர் | கோபால் |
| ஜாவர் சீதாராமன் | சிவகரன் |
| டி. ஆர். ராஜகுமாரி | பார்வதி தணிகாசலம் |
| புஷ்பலதா | கல்யாணி நித்யானந்தம் |
| வி. எஸ். ராகவன் | சோமசுந்தரம் |
| ஒ.ஏ.கே. தேவர் | ஜமீன்தார் மார்த்தாண்டம் |
| எம்.இ. மாதவன் | சுந்தரமூர்த்தி |
# வானம்பாடி (திரைப்படம்)

## தயாரிப்பு

கவிஞர் கண்ணதாசன் இத்திரைப்படத்தை தயாரித்துள்ளார். இந்த படம் வங்காள மொழியில் வெளி வந்த *சேஷ் பரிசய்* என்ற திரைப்படத்தின் அடிப்படையில் எடுக்கப்பட்டது. இப்படத்தை ஜி. ஆர். நாதன் இயக்கம் மற்றும் ஒளிப்பதிவு செய்துள்ளார்.  
நடிகை ஜோதிலட்சுமி இந்த படத்தில் வரும் 'யாரடி வந்தார் என்னடி சொன்னார்' என்ற பாடலில் நடித்ததின் மூலம் திரைத்துறையில் அறிமுகமானார். டி. ஆர். ராஜகுமாரி நடித்த கடைசித் திரைப்படம் இதுவாகும்.
# வானம்பாடி (திரைப்படம்)

## வெளியீடு

வானம்பாடி மார்ச் 9,1963 அன்று வெளியானது. இப்படம் வணிகரீதியாக மிகப்பெரிய வெற்றி பெற்றது.